turjo4nis/wikipedia-bn-dump-20250701 huggingface dataset:
কর্ডোবার উমাইয়া শাসন

কর্ডোবা আমিরাত (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।

ইতিহাস 
৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।

৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন। তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।

পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।

৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষণা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।

তথ্যসূত্র 

 
প্রাক্তন আমিরাত
ইউরোপের প্রাক্তন মুসলিম দেশ
প্রাক্তন আরব রাষ্ট্র
৯২৯-এ বিলুপ্ত
৭৫৬-এ প্রতিষ্ঠিত
কর্দোবা খিলাফত

কর্ডোভা খিলাফত (; trans. Khilāfat Qurṭuba) ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোভা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোভা আমিরশাহী (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্দোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোভার খলিফা ঘোষণা করেন। ইতিপূর্বে তার মূল উপাধি ছিল কর্ডোভার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোভার আমির হিসেবে দায়িত্ব পালন করেন।

আন্দালুসের ফিতনা বলে পরিচিত এক গৃহযুদ্ধের ফলে খিলাফত দুর্বল হয়ে পড়ে। দ্বিতীয় হিশামের বংশধর ও তার আল মনসুরের উত্তরাধিকারিদের মধ্যে এই যুদ্ধ হয়। ১০৩১ সালে কয়েক বছরব্যাপী যুদ্ধের পর খিলাফত ভেঙে পড়ে এবং তাইফা নামক বেশ কিছু স্বাধীন রাজ্যের উদ্ভব হয়।

তথ্যসূত্র

পড়তে পারেন 
 

১০৩১-এ ধ্বংস
৭৫৬-এর রাষ্ট্র ও অঞ্চল
কর্ডোবা
কর্ডোবার ইতিহাস, আন্দালুসিয়া
কর্ডোবার খলিফা
কর্ডোবার খলিফা
কর্ডোবার খলিফা
কর্ডোবার খলিফা
কর্ডোবার খলিফা
কর্ডোবার খলিফা
ইউরোপের প্রাক্তন মুসলিম দেশ
উমাইয়া রাজবংশ
৯২৯-এ প্রতিষ্ঠিত
প্রাক্তন আরব রাষ্ট্র
৯২০-এর দশকে প্রতিষ্ঠিত রাষ্ট্র ও অঞ্চল
শ্রুতি আগারওয়াল

শ্রুতি আগারওয়াল (ইংরেজি: Shruti Agarwal) (জন্ম: সেপ্টেম্বর ২৬) একজন ভারতীয় মডেল এবং অভিনেত্রী। তিনি রোহিত নায়ার পরিচালিত শ্যাডো (২০০৯), সতিশ কৌশিক পরিচালিত তেরে বিনা জিয়া নাহি যায়ে (২০১০) ইত্যাদি চলচ্চিত্রের জন্যে পরিচিত। মূলত ২০০৬ সালে কিংফিশার সাঁতারের পোশাক পন্জিকায় মডেল হিসেবে উপস্থিতির জন্যে তিনি খ্যাতি অর্জন করেন।

চলচ্চিত্র তালিকা

আরও দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

জন্মের সাল অজানা
জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় নারী মডেল
ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
কালিম্পং জেলার ব্যক্তি
নরনারায়ণ সেতু

নরনারায়ণ সেতু অসমের বঙাইগাও জেলার যোগীঘোপায় অবস্থিত। এইটি দোতালা বিশিষ্ট সেতু। নরনারায়ণ সেতুতে রেল ও গাড়ি চলার সুবিধা আছে। ১৯৮৩ সনের ১১ নভেম্বর প্রধানমন্ত্রী ইন্দিরা গান্ধী পঞ্চরত্ন ও যোগীঘোপাকে সংযুক্ত করার উদ্যেশে নরনারায়ণ সেতুর আধারশিলা স্থাপন করেছিলেন। এই সেতু নির্মাণের পর অসম ও মেঘালয়ের মধ্যে দ্রুত বাণিজ্যিক ব্যবস্থা গঢ়ে উঠেছে। নরনারায়ন সেতু রেলপথে গুয়াহাটিকে সম্পূর্ণ ভারতের সহিত সংযুক্ত করেছে। ১৯৮৭ সনের ডিসেম্বর মাসে এই সেতু নির্মাণের সন্মতি পেয়েছিল তার ১১ বৎসর পর ১৯৯৮ সনের ১৫ এপ্রিল তৎকালীন প্রধানমন্ত্রী অটল বিহারী বাজপেয়ী অনুষ্ঠানিক ভাবে নরনারায়ণ সেতুর উদ্ধোধন করেছিলেন।

নরনারায়ণ সেতুর দৈর্ঘ্য প্রায় ২.২৮ কিলোমিটার ও প্রস্থ ১১.৫০ মিটার এবং গভীরতা ১৮.৫০ মিটার। এই সেতু নির্মাণের মোট ব্যয় ছিল ৩৬৮ কোটি ভারতীয় টাকা।

তথ্যসূত্র

আসামের সেতু
১৯৯৮-এ সম্পন্ন সেতু
ব্রহ্মপুত্র নদের উপর সেতু
দ্বি-তল সেতু
২০শ শতাব্দীতে ভারতের স্থাপত্য
কলীয়াভোমরা সেতু

কলীয়াভোমরা সেতু (ইংরেজি:Kolia Bhomora Setu; ) আসামের তেজপুর ও নগাও শহর সংযোগকারী সেতু। এই সেতু ব্রহ্মপূত্র নদীর উত্তর ও দক্ষীনপারকে সংযুক্ত করেছে। কলীয়াভোমরা সেতু রেল পরিবহনের জন্য উপযুক্ত নহে। ১৯৭৮ সনে তৎকালীন প্রধান মন্ত্রী মোরারজী দেসাই এই সেতুর আধারশীলা স্থাপন করেছিলেন। ৩.৩ কিলোমিটার দৈর্ঘের কলীয়াভোমরা সেতু নির্মাণের জন্য মোট ব্যয় হয়েছিল ৮৮ কোটি ভারতীয় টাকা। ১৯৮৭ সনে প্রধান মন্ত্রী রাজীব গান্ধী এই সেতু উদ্ধোধন করছিলেন।

নামকরণ 
১৭৯৫ সনে কাররুপের হরদত্ত ও বীরদত্ত নামের ভাতৃদ্বয় আহোম শক্তির বিরুদ্ধে যুদ্ধ ঘোষণা করেছিল। এই যুদ্ধ আহোম সেনাপতি কলীয়াভোমরা বরফুকন দমন করেছিলেন। তিনি উত্তর পার থেকে দক্ষীনপার কামরুপ আসার জন্য শিলার খুটা ব্যবহার করে সংযোগী সেতু বানিয়েছিলেন। ফলে এই সেতুর নাম কলীয়াভোমরা রাখা হয়েছে।

তথ্যসূত্র 

আসামের সেতু
১৯৮৭-এ আসামে প্রতিষ্ঠিত
১৯৮৭-এ সম্পন্ন সেতু
ব্রহ্মপুত্র নদের উপর সেতু
২০শ শতাব্দীতে ভারতের স্থাপত্য
বগীবিল সেতু

বগীবিল সেতু () আসামএর ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এইচ. ডি. দেবগৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভকরেছিলেন ।

নির্মাণের অগ্রগতি
২০০০ সনে মেচার্স রেল ইন্ডিয়া টেকনিকেল ও ইকনুনমিকেল সার্ভিসেস দাখিল করা প্রতিবেদন কর মতে প্রায় ১৭৬৭ কোটি ভারতীয় টাকার বাজেটে নির্মাণের কার্য আরম্ভ করা হয়েছিল। পরিকল্পনা অনুযায়ী ২০১৫ সনে প্রকল্পটির কার্য সমাপ্ত করা হবে নির্ধারন করা হয়েছে।

সেতুর নামকরণে বিতর্ক
সেতুটির বর্তমান নাম বগীবিল দলং কিন্তু সেতুর নামকরণ নিয়ে বিতর্কের সৃষ্টি হয়েছে। অসমরে বিভিন্ন জনগোষ্ঠির লোকে নিজেদের শ্রেষ্ঠ পূর্বপুরুষের নামে সেতুর নামকরণ করার জন্য দাবি রেখেছেন। 
চুতিয়া জনজাতির লোকে বীরঙ্গনা নারী সতী সাধনীর স্মৃতিতে এই সেতুর নাম সতী সাধনী সেতু নামকরণ করার জন্য অনুরোধ জানিয়েছেন। আহোমেরা চাওলুং চুকাফার স্মৃতিতে চুকাফা সেতু নামকরণ করার অনুরোধ করেছেন। মিসিং জনগোষ্ঠীর লোকে কমলা মিরির স্মৃতিতে শ্বহীদ কমলা মিরি সেতু বা মিরি জীয়রি সেতু নামকরণ ও দেউরি জনগোষ্ঠির লোকে ভীমবর দেউরি সেতু ও সোনোয়াল কছাড়ী জনগোষ্ঠীর লোকে সলালী সেতু এবং মুসলমানেরা আজান পীর সেতু নামকরণের জন্য অনুরোধ জানিয়েছেন। অন্যদিকে অনেকেই নিরপেক্ষ ভাবে শংকর-মাধব সেতু, কুলাজান-বগীবিল সেতু ও বরলুইত সেতু নামে নামকরণ করার জন্য অনুরোধ জানিয়েছেন।

রেকর্ড
এটি ভারতের তথা দক্ষিণ এশিয়ার সবচেয়ে দীর্ঘতম দ্বিতল সেতু। নির্মাণাধীন পদ্মা সেতুর (বাংলাদেশ) কাজ শেষ হলে পদ্মা সেতু হবে দক্ষিণ এশিয়ার সবচেয়ে দীর্ঘতম দ্বিতল  সেতু।

তথ্যসূত্র

আসামের সেতু
২০১৮-এ আসামে প্রতিষ্ঠিত
২০১৮-এ সম্পন্ন সেতু
ভারতের রেল সেতু
ব্রহ্মপুত্র নদের উপর সেতু
ভারতের সড়ক সেতু
ডিব্রুগড় জেলা
ইমতিয়াজ আলী (পরিচালক)

ইমতিয়াজ আলী (; জন্ম: ১৬ জুন ১৯৭১) হচ্ছেন একজন ভারতীয় চলচ্চিত্র নির্মাতা, চিত্রনাট্যকার ও অভিনেতা। তিনি নির্মাতা হিশেবে আত্মপ্রকাশ ঘটান ২০০৫ সালে, সোচা না থা চলচ্চিত্রের মাধ্যমে কিন্তু ২০০৭ সালে মুক্তিপাওয়া জাব উই মেট তাকে সাফল্য ও খ্যাতি দুটোই এনে দেয়। তার তৃতীয় চলচ্চিত্র লাভ আজ কাল ২০০৯ ছিল বক্স অফিস ও সমালোচক মহলে সফল। রকস্টার ২০১১ ছিল তার অন্যতম ব্যবসা সফল চলচ্চিত্র।

প্রাথমিক জীবন 
ইমতিয়াজ আলী ১৯৭১ সালে ভারতের জামশেদপুরে জন্মগ্রহণ করেন। তার পৈতৃক নিবাস বিহারের দারভাঙ্গায়। জন্মসূত্রে মুসলিম এ পরিচালকের বেড়ে ওঠা পাটনা এবং জামশেদপুরে।আলী পাটনার সেন্ট মিচেল'স হাই স্কুল থেকে শিক্ষা জীবন শুরু করেন।পরবর্তিতে মুম্বইয়ের জাবিয়ের ইন্সটিটিউট অব কমিউনিকেশন থেকে ডিপ্লোমা ডিগ্রী অর্জন করেন। তার স্ত্রীর নাম প্রীতি আলী।

কর্মজীবন 
ইমতিয়াজ আলি তার ক্যারিয়ার শুরু করেন জি টিভির কুরুক্ষেত্র এবং স্টার প্লাসের জন্য ইমতেহান নামক অনুষ্ঠান পরিচালনার মাধ্যমে। আলীর বলিউড যাত্রা শুরু হয় সোচা না থা চলচ্চিত্রের মধ্য দিয়ে ২০০৫ সালে।
২০০৭ সালে বাস্তবের জুটি কারিনা কাপুর ও শহীদ কাপুরকে নিয়ে নির্মাণ করেন জাব উই মেট যা একই সাথে বক্স অফিস ও সমালোচক মহলে সামান আবেদন রাখে।

চলচ্চিত্র তালিকা

তথ্যসূত্র

বহিঃসংযোগ 
 
 ইমতিয়াজ আলীর সাথে সংক্ষিপ্ত সাক্ষাৎকার Indian Auteur

১৯৭১-এ জন্ম
জীবিত ব্যক্তি
হিন্দি ভাষার চলচ্চিত্র পরিচালক
ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
পাটনার ব্যক্তি
জামশেদপুরের ব্যক্তি
হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় চলচ্চিত্র পরিচালক
শ্রেষ্ঠ পরিচালক বিভাগে জি সিনে পুরস্কার বিজয়ী
হেনরি জে. আর্নল্ড

হেনরি জে. আর্নল্ড (, জন্ম: ১৪ মার্চ, ১৮৬৬) যুক্তরাষ্ট্রের রাজনীতিবিদ ছিলেন। ১৯১২ সাল থেকে ১৯১৩ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।

তথ্যসূত্র 

১৮৬৬-এ জন্ম
মৃত্যুর সাল অজানা
ডেনভার, কলোরাডোর মেয়র
ত্শুল-খ্রিম্স-দার-র্গ্যাস (পঁয়তাল্লিশতম গানদেন ত্রিপা)

ত্শুল-খ্রিম্স-দার-র্গ্যাস () (১৬৩২-১৭০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়তাল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ত্শুল-খ্রিম্স-দার-র্গ্যাস ১৬৩২ খ্রিষ্টাব্দে তিব্বতের আমদো অঞ্চলের ঝো-ব্জাং () নামক স্থানে জন্মগ্রহণ করেন। তিনি কম বয়সে নো-মোন-খাং-দোন-য়ো-র্গ্যাল-ম্ত্শান () নামক ব্যা-খুং () বৌদ্ধবিহারের প্রধানের নিকট দীক্ষালাভ করেন। তিনি সেরা বৌদ্ধবিহার বিশ্ববিদ্যালয়ের সে-রা-মাদ মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। তার উল্লেখযোগ্য শিক্ষক ছিলেন পঞ্চম দলাই লামা এবং ঙ্গাগ-দ্বাং-ব্স্তান-'দ্জিন-'ফ্রিন-লাস () নামক বৌদ্ধ লামা। ত্রিশ বছর বয়সে তিনি সে-রা-মাদ মহাবিদ্যালয়ে অধ্যাপনার কাজে নিযুক্ত হন এবং চৌদ্দ বছর এই দায়িত্ব পালন করেন। তিনি 'ওল-খা-র্দ্জিং-ফ্যি (), ব্সাম-গ্লিং-স্লেব-রি (), ত্শাল-গুং-থাং () এবং গ্সাং-স্ঙ্গাগ-ম্খার () প্রভৃতি বৌদ্ধবিহারের প্রধানের দায়িত্ব পালন করেন ও সংস্কার সাধন করেন। ১৬৭৬ খ্রষ্টাব্দে তিনি পঞ্চম দলাই লামার নির্দেশে বিভিন্ন মঙ্গোল শাসকদের মধ্যে বিবাদের নিষ্পত্তি ঘটান। সাতচল্লিশ বছর বয়সে তিনি পঞ্চম দলাই লামা কর্তৃক ভিক্ষুর শপথ গ্রহণ করেন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধান হিসেবে দায়িত্ব পালন করেন। ১৬৮৫ খ্রিষ্টাব্দে তিনি দ্গা'-ল্দান বৌদ্ধবিহারের পঁয়তাল্লিশতম প্রধান হিসেবে নির্বাচিত হন এবং সাত বছর এই পদে থাকেন। এই পদে তিনি পুনরায় ১৬৯৫ খ্রিষ্টাব্দে অধিষ্ঠিত হন এবং ১৬৯৯ খ্রিষ্টাব্দ পর্যন্ত এই পদে থাকেন। এই সময় তিনি এই বিহারে মৈত্রেয় বুদ্ধ, ত্সোং-খা-পা-ব্লো-ব্জাং-গ্রাগ্স-পা প্রভৃতির মূর্তি স্থাপন করেন ও স্ঙ্গাগ্স-ম্খার () মন্দিরের প্রধান প্রার্থনা ভবনের নির্মাণ করেন। তিনি ষষ্ঠ দলাই লামাকে লাম-রিম সম্বন্ধে শিক্ষাদান করেন। ১৬৯৯ খ্রিষ্টাব্দে তিনি 'ওল-খা-র্দ্জিং-ফ্যি () বৌদ্ধবিহারে বসবাস শুরু করেন।

তথ্যসূত্র 

১৬৩২-এ জন্ম
১৭০১-এ মৃত্যু
গানদেন ত্রিপা
জে. এম. পার্কিনস

জে. এম. পার্কিনস () ছিলেন যুক্তরাষ্ট্রের একজন রাজনীতিবিদ যিনি ১৯১৩ সাল থেকে ১৯১৫ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।

তথ্যসূত্র 

ডেনভার, কলোরাডোর মেয়র
১৮৬৩-এ জন্ম
১৯২৬-এ মৃত্যু
স্ব্যিন-পা-র্গ্যা-ম্ত্শো

স্ব্যিন-পা-র্গ্যা-ম্ত্শো () বা ঙ্গাগ-দ্বাং-দ্পাল-ব্জাং () (১৬২৯-১৬৯৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেচল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ত্শুল-খ্রিম্স-দার-র্গ্যাস ১৬২৯ খ্রিষ্টাব্দে তিব্বতের আমদো অঞ্চলের সে-ম্দো () নামক স্থানে জন্মগ্রহণ করেন। তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পঞ্চম দলাই লামা তাকে ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো () গ্রন্থ সম্বন্ধে শিক্ষাদান করেন। ব্লো-ব্জাং-দোন-য়োদ () নামক বিয়াল্লিশতম দ্গা'-ল্দান-খ্রি-পা, 'জাম-দ্ব্যাংস-গ্রাগ্স-পা () নামক ষষ্ঠ দলাই লামার শিক্ষক, রাব-ব্যাম্স-ছোস-র্জে-রিন-ছেন-র্গ্যা-ম্ত্শো (), 'জাম-দ্ব্যাংস-র্নাম-র্গ্যাল (), 'জাম-দ্ব্যাংস-দ্গা'-বা'ই-ব্শেস-গ্ন্যেন () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৬৮০ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান হিসেবে অধিষ্ঠিত হন। ১৬৯২ খ্রিষ্টাব্দে তিনি দ্গা'-ল্দান বৌদ্ধবিহারের ছেচল্লিশতম প্রধান হিসেবে নির্বাচিত হন এবং চার বছর এই পদে থাকেন। তার উল্লেখযোগ্য শিষ্য ছিলেন  ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), ফা-বোং-কা-পা-'জাম-দ্ব্যাংস-গ্রাগ্স-পা () প্রভৃতি।

তথ্যসূত্র 

১৬২৯-এ জন্ম
১৬৯৫-এ মৃত্যু
গানদেন ত্রিপা
ব্লো-ব্জাং-ছোস-'ফেল (গানদেন ত্রিপা)

ব্লো-ব্জাং-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতচল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ব্লো-ব্জাং-ছোস-'ফেল সপ্তদশ শতাব্দীর মধ্যভাগে তিব্বতের খাম্স অঞ্চলের ঝোল () নামক স্থানে জন্মগ্রহণ করেন। তিনি ইয়েংতাং বৌদ্ধবিহারের দীক্ষালাভ করেন ও ধর্মশিক্ষা শুরু করেন। লাসা শহরে যাত্রা করে দ্গা'-ল্দান বৌদ্ধবিহার বিশ্ববিদ্যালয়, সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। দ্গে'-দুন-গ্রাগ্স-পা () এবং ব্লো-ব্জাং-দ্গে-লেগ্স () নামক বিখ্যাত লামারা তার উল্লেখযোগ্য শিক্ষক ছিলেন। ১৬৯১ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। এর কিছুদিনের মধ্যে তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রশাসনের দায়িত্ব গ্রহণ করেন করেন। এরপর তিনি ম্ঙ্গা'-রিস-ম্থো-ল্দিং () বৌদ্ধবিহারের প্রধান হিসেবে অধিষ্ঠিত হন। এই সময় তার খ্যাতি সমগ্র লাদাখ অঞ্চলে ছড়িয়ে পড়ে। ১৬৯৯ খ্রিষ্টাব্দে তিনি দ্গা'-ল্দান বৌদ্ধবিহারের সাতচল্লিশতম প্রধান হিসেবে নির্বাচিত হন এবং তিন বছর এই পদে থাকেন। তার উল্লেখযোগ্য শিষ্য ছিলেন ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা।

তথ্যসূত্র 

গানদেন ত্রিপা
শিক্ষা মন্ত্রণালয় (বাংলাদেশ)

শিক্ষা মন্ত্রণালয় গণপ্রজাতন্ত্রী বাংলাদেশ সরকারের প্রাথমিক শিক্ষা পরবর্তী মাধ্যমিক খাতের জন্যে অগ্রগামী নীতি পরিকল্পনা এবং উন্নয়নে সংশ্লিষ্ট প্রশাসন। এই মন্ত্রণালয় মূলত মাদ্রাসা, কারিগরি এবং বৃত্তিমূলক (ভোকেশনাল) শিক্ষা পদ্ধতিসহ অন্তর্ভুক্ত দেশের মাধ্যমিক ও উচ্চ মাধ্যমিক শিক্ষা নীতি প্রণয়ন এবং বাস্তবায়ন করে থাকে। এটি দেশের মাধ্যমিক পর্যায়ের প্রতিষ্ঠান সমূহের ব্যবস্থাপনা ও প্রশাসন পরিচালনার উদ্দেশ্যে আইন, বিধি ও প্রবিধান প্রচলন করে।

বর্তমানে মন্ত্রণালয়ের অধীনে ৬১ হাজারেরও বেশি মাধ্যমিক বিদ্যালয়/মহাবিদ্যালয়/মাদ্রাসা এবং ৩৭টি সরকারি ও ৯০টি বেসরকারি বিশ্ববিদ্যালয় আওতাধীন রয়েছে।

আওতাধীন বিভাগসমূহ 
যে সকল বিভাগসমূহ এই মন্ত্রণালয়ের আওতাধীন রয়েছে–

 মাধ্যমিক ও উচ্চ শিক্ষা বিভাগ
 কারিগরি ও মাদরাসা শিক্ষা বিভাগ

বাজেট 
২০১৩-২০১৪ অর্থবছরে শিক্ষা মন্ত্রণালয়ে মোট বণ্টনকৃত রাজস্ব বাজেটের পরিমাণ ছিলো ১০০৭৯.২৩ মিলিয়ন যা মোট জাতীয় বণ্টনের ৭.৩৯%।

আরও দেখুন 
 বাংলাদেশের শিক্ষামন্ত্রীদের তালিকা

তথ্যসূত্র

বহিঃসংযোগ 
 

শিক্ষা মন্ত্রণালয় (বাংলাদেশ)
দেশ অনুযায়ী শিক্ষা মন্ত্রণালয়
বাংলাদেশে শিক্ষা
বাংলাদেশ সরকারের মন্ত্রণালয়
শিক্ষা মন্ত্রণালয়
লিং রিনপোছে

লিং রিনপোছে তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

তালিকা

তথ্যসূত্র 

তিব্বতী বৌদ্ধ উপাধি
গেলুগ
প্রফুল্ল কুমার মহন্ত

প্রফুল্ল কুমার মহন্ত () অসমের একজন প্রাক্তন মুখ্যমন্ত্রী। তিনি আসাম আন্দোলন-এর অন্যতম নেতা ও অসম গণ পরিষদের প্রাক্তন সভাপতি ছিলেন। ১৯৮৫ সনে তিনি অসমের মূ্খ্যমন্ত্রী পদে নিযুক্তি হয়েছিলেন। ১৯৯৬ তিনি  দ্বিতীয়বার অসমরে মুখ্যমন্ত্রী পদে নির্বাচিত হয়েছিলেন। ২০০৫ সনে প্রফুল্ল কুমার মহন্তকে অসম গণ পরিষদ (অগপ) থেকে বহিস্কার করা হয়েছিল ফলে তিনি ২০০৫ সনের ১৫ সেপ্টেম্বরে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের সাধারণ নির্বাচনে তিনি অসম গণ পরিষদে পুনরায় যোগদান করছিলেন। ১৯৯৮ সন থেকে ২০০১ সনে আলফা সদস্যের পরিবারকে গুপ্তহত্যার জন্য শইকীয়া কমিশন সেই সময়ের গৃহমন্ত্রী প্রফুল্ল কুমার মহন্তকে অভিযোগ করেছিলেন।

রাজনৈতিক জীবন
প্রফুল্ল কুমার মহন্তকে অসমের একজন প্রভাবশালী নেতা হিসেবে গন্য করা হয়। সদৌ অসম ছাত্র সন্থার সভাপতি পদে থাকার সময় তিনি আসাম আন্দোলনের অন্যতম নেতা ছিলেন। আসাম আন্দোলনের কয়েকজন বিশিষ্ট নেতাদের নিয়ে তিনি অসম গণ পরিষদ গঠন করেছিলেন। তিনি এই রাজনৈতিক দলের সভাপতি পদে নিযুক্ত ছিলেন। ১৯৮৫ সনে তিনি নগাও বিধানসভার প্রার্থী হিসেবে নির্বাচিত হয়েছিলেন। তারপর থেকে তিনি বঢ়মপুর বিধানসভা থেকে বিধায়ক পদে নির্বাচিত হয়ে আসছেন। ১৯৯৮ সন থেকে ২০০১ সনে সংঘটিত আলফা পরিবার গুপ্তহত্যায় শইকীয়া কমিশন প্রফুল্ল কুমার মহন্তকে হত্যাকাণ্ডের সহিত জড়িত থাকা বলে অভিযোগ করে ফলে ২০০৫ সনে প্রফুল্ল কুমার মহন্তকে  অসম গণ পরিষদ থেকে বহিস্কার করা হয়েছিল। দল থেকে বহিস্কার করার পর তিনি ২০০৫ সনের ১৫ সেপ্টেম্বর তারিখে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯  সনের নির্বাচনে অসম গণ পরিষদে অভিজ্ঞ সভাপতির প্রয়োজন হয়েছিল ফলে চন্দ্রমোহন পাটোয়ারীর সভাপতিত্বে প্রফুল্ল কুমার মহন্ত অসম গণ পরিষদ প্রগিতিশীল দল ভঙ্গ করেন ও পুনরায় অসম গণ পরিষদের সভাপতি হন।

সময়কাল
১৯৮৫ সনে নগাও বিধানসভা সমষ্টি থেকে প্রফুল্ল কুমার মহন্ত প্রথমবার মুখ্যমন্ত্রী নির্বাচিত হয়েছিলেন। ১৯৮৫ সনের ২৪ ডিসেম্বর থেকে ১৯৯০ সনের ২৭ নভেম্বর তিনি মুখ্যমন্ত্রী পদে ছিলেন। তারপর তিনি ১৯৯৬ সনে বঢ়মপুর বিধানসভা থেকে দ্বিতীয়বার মুখ্যমন্ত্রী পদে নির্বাচিত হয়েছিলেন।  ১৯৯৬ সনের ১৫ মে থেকে ২০০১ সনের ১৭ মে পর্যন্ত তিনি দ্বিতীয়বার মূ্খ্যমন্ত্রীর পদে ছিলেন।

তথ্যসূত্র

১৯৫২-এ জন্ম
জীবিত ব্যক্তি
আসামের রাজনীতিবিদ
অসম গণপরিষদের রাজনীতিবিদ
১৯৫১-এ জন্ম
নগাঁও জেলার ব্যক্তি
আসামের মুখ্যমন্ত্রী
আসামের বিরোধী দলনেতা
আসাম বিধানসভার সদস্য ১৯৮৫-১৯৯১
আসাম বিধানসভার সদস্য ১৯৯১-১৯৯৬
আসাম বিধানসভার সদস্য ১৯৯৬-২০০১
আসাম বিধানসভার সদস্য ২০০১-২০০৬
আসাম বিধানসভার সদস্য ২০০৬-২০১১
আসাম বিধানসভার সদস্য ২০১১-২০১৬
আসাম বিধানসভার সদস্য ২০২১-২০২৬
প্রচণ্ড বৈদ্যুতিক ছুতার

প্রচণ্ড বৈদ্যুতিক ছুতার ১৯৬৩ সালে ভারতীয় কবি মলয় রায়চৌধুরী রচিত ৯০ লাইনের একটি জলবিভাজক কবিতা। কবিতাটি প্রকাশিত হয়েছিল ১৯৬৪ সালে হাংরি বুলেটিনে।

প্রকাশের পর সাহিত্যে অশ্লীলতার অভিযোগে কবিতাটি নিষিদ্ধ করা হয়। ভারতীয় আদালতে হাংরি আন্দোলনকারীদের বিরুদ্ধে তিনটি ধারায় মামলা হয় এবং মলয় রায়চৌধুরীসহ অন্যান্য আন্দোলনকারী গ্রেফতার হন। পরবর্তীতে ১৯৬৭ সালে মামলাটি নাকচ হয়ে যায়। মামলা চলাকালে আমেরিকা ও ইউরোপে মলয় রায়চৌধুরীর খ্যাতি ছড়িয়ে পড়ে, এবং বিভিন্ন ভাষায় কবিতাটি অনুদিত হয়। ক্যালিফোর্নিয়া বিশ্ববিদ্যালয় প্রকাশিত 'মর্ডান অ্যান্ড পোস্টমর্ডান পোয়েট্রি অফ দ্য মিলেনিয়াম" সংকলনে দক্ষিণ এশিয়া থেকে একমাত্র কবিতা হিসেবে এটি অন্তর্ভুক্ত হয়েছে।

১৯৬৪ অশ্লীলতার বিচার 

কবিতাটি "হাংরি বুলেটিন ১৯৬৪" সংখ্যায় প্রকাশের পর হাংরি আন্দোলনকারীদের মোট ১১ জনের বিরুদ্ধে ভারতীয় আদালতে তৎকালীন পশ্চিমবঙ্গ সরকার ভারতীয় দণ্ড বিধির ১২০বি (রাষ্ট্রের বিরুদ্ধে ষড়যন্ত্র), ২৯২ (সাহিত্যে অশ্লীলতা) এবং ২৯৪ (তরুণদের বিপথগামী করা) ধারায় গ্রেফতারি পরোয়ানা জারি হয়। এর মধ্যে মলয় রায়চৌধুরীসহ অন্যান্য যাঁরা সংখ্যাটিতে লিখেছিলেন তাদের মধ্যে ছয়জনকে কলকাতা পুলিশ কর্তৃক গ্রেফতার করা হয়। ১৯৬৫ সালের মে মাসে বাকি সবাইকে মুক্তি দেয়া হলেও মলয় রায়চৌধুরীর বিরুদ্ধে ২৯২ ধারায় চার্জশীট প্রদান করা হয় এবং ৩৫ মাসব্যাপী এ মামলা চলে। মলয়ের পক্ষে সাক্ষ্য দিয়েছিলেন ভারতীয় সাহিত্যিক সুনীল গঙ্গোপাধ্যায়, তরুণ সান্যাল, জ্যোতির্ময় দত্ত এবং সত্রাজিত দত্ত আর বিপক্ষে সাক্ষ্য দিয়েছিলেন শক্তি চট্টোপাধ্যায়, শৈলেশ্বর ঘোষ, সুভাষ ঘোষ, পবিত্র বল্লভ, সন্দীপন চট্টোপাধ্যায় এবং উৎপলকুমার বসু। নিম্ন আদালতে মলয় রায়চৌধুরীর ২০০ টাকা জরিমানা অনাদায়ে একমাসের কারাদণ্ডের আদেশ হয়েছিলো। গ্রেফতারি পরোয়ানার দরুন কবি উৎপলকুমার বসু অধ্যাপনার চাকরি থেকে বরখাস্ত হন। প্রদীপ চৌধুরী বিশ্বভারতী বিশ্ববিদ্যালয় থেকে রাসটিকেট হন। কবি সমীর রায়চৌধুরী সরকারি চাকরি থেকে বরখাস্ত হন। ঔপন্যাসিক সুবিমল বসাক এবং কবি দেবী রায়কে কলকাতা থেকে মফঃস্বলে বদলি করে দেয়া হয়। ১৯৬৭ সালের ২৬ জুলাই কলকাতা উচ্চ আদালত মামলাটি খারিজ করে কবিতাটির সম্মান পুনঃপ্রতিষ্ঠিত করেছিল। কবিতাটি ভারতের এবং ইউরোপের বিভিন্ন ভাষায় অনুদিত হয়েছে।

চলচ্চিত্র
২০১৪ সালে এই কবিতা অবলম্বনে মৃগাঙ্কশেখর গঙ্গোপাধ্যায় এবং হ্যাশ তন্ময় একটি নির্বাক স্বল্প দৈর্ঘ্য চলচ্চিত্র তৈরি করেছেন। প্রচণ্ড বৈদ্যুতিক ছুতার চলচ্চিত্রটি ব্রিটেনের নো গ্লস লিডস্‌ ইণ্টারন্যাশানাল ফিল্ম ফেস্টিভ্যাল, ত্রিনিদাদ অ্যান্ড টোবাগো ইন্টারন্যাশনাল ফিল্ম ফেস্টিভ্যাল সহ  আমেরিকা, অস্ট্রেলিয়া, প্যারিস, বার্সেলোনা, জার্মানি, স্পেনসহ মোট ১২টি দেশের ইন্টারন্যাশনাল ফিল্ম ফেস্টিভ্যালে অফিসিয়াল সিলেকশন  এবং স্পেনের ম্যাডাটাক ইণ্টারন্যাশানাল ফিল্ম ফেস্টিভেলে সবচেয়ে আশাপ্রদ ভিডিও শিল্পীর (Most Promising Video Artist) পুরস্কার পেয়েছে।

তথ্যসূত্র

আরো পড়ুন

বহিঃসংযোগ 

 প্রচণ্ড বৈদ্যুতিক ছুতার  (সম্পূর্ণ কবিতা) — আর্টস্ বিডিনিউজ 

১৯৬৪-এর কবিতা
মলয় রায়চৌধুরীর কবিতা
হাংরি কবিতা
হাংরি প্রজন্ম
অশ্লীলতা বিতর্ক
বাটালি পাহাড়

বাটালি পাহাড় যা বাটালি হিল নামেও পরিচিত, চট্টগ্রামের টাইগার পাস এলাকায় অবস্থিত চট্টগ্রামের শহরের সর্বাধিক উঁচু পাহাড়। এর উচ্চতা প্রায় ২৮০ ফুট। এর চুড়া থেকে বঙ্গোপসাগর এবং চট্টগ্রাম শহরের বড় অংশ পরিষ্কারভাবে দেখা যায়।

অবস্থান
চট্টগ্রাম শহরের জিরো পয়েন্ট থেকে মাত্র ১ কিলোমিটার দূরে টাইগারপাস এলাকায় বাটালি হিল অবস্থিত। চট্টগ্রাম শহরের লালখান বাজার এলাকার ইস্পাহানী মোড়ের উত্তরে ফাহিম মিউজিকের পাশ ঘেষে উপরে দিকে উঠে গেছে বাটালী হিলের রাস্তা। এ রাস্তা ম্যাজিস্ট্রেট কলোনীর পিছন দিয়ে চলে গেছে।

ইতিহাস
দ্বিতীয় বিশ্বযুদ্ধের সময়ে বাটালি পাহাড়ের চুড়ায় বিমান বিধ্বংসী  কামান স্থাপন করা হয়েছিল। অনেক বছর পূর্বে দূর সমুদ্রে চলাচলকারী জাহাজের দিক নির্দেশনার জন্য বাটালি পাহাড়ের উপর একটি বাতিঘর ছিল। শহরকে উপর থেকে দেখার জন্য এটি একটি উত্তম স্থান।

বর্ণনা
বাটালি পাহাড় জিলাপি পাহাড় নামেও পরিচিত। এর কারণ হচ্ছে বাটালি পাহাড়ের পাহাড়ি রাস্তাটিও জিলাপির মত দেখায়, এ কারণে তাকে জিলাপি পাহাড় বলা হয়। এ পাহাড়ের সর্বোচ্চ চূড়াটিকে বলা হয়- শতায়ু অঙ্গন। বাটালি পাহাড়ের সর্বোচ্চ চূড়ায় উঠলে পুরো চট্টগ্রাম শহরকে এক নজরে দেখে মোটামুটি একটা ধারণা পাওয়া যায়। বিপুল সংখ্যক লোক পাহাড়ের চূড়ায় আরোহণ করে সতেজ বাতাসে শ্বাস নেয় এবং বঙ্গোপসাগরে সূর্যাস্তের শ্বাসরুদ্ধকর দৃশ্য উপভোগ করে। বিগত ২০০৩ সাল থেকে ২০০৫ সাল পর্যন্ত বাটালি পাহাড়ে বাংলাদেশ পুলিশের সৌজন্যে বিভিন্ন প্রজাতির প্রায় সাড়ে ১২ হাজার গাছ রোপণ করা হয়। এসব গাছের মধ্যে আছে জলপাই, কাঁঠাল, কালজাম, লিচু, কমলা, আম, জাফরান, চন্দন, কফি, অর্জুন। এ পাহাড়ের বিভিন্ন চূড়ায় গণপূর্ত মন্ত্রণালয়ের অফিস ও বেশ কয়েকটি বাংলো রয়েছে।

যোগাযোগ
উক্ত দশর্নীয় স্থানে যাওয়ার জন্য বাস বা অটোরিক্সা ব্যবহার করা যেতে পারে।

তথ্যসূত্র

চট্টগ্রামের দর্শনীয় স্থান‎
চট্টগ্রামের ভূগোল
বাংলাদেশের পাহাড়
হেডিংলি স্টেডিয়াম

হেডিংলি স্টেডিয়াম () ইংল্যান্ডের একটি ক্রীড়া কমপ্লেক্সবিশেষ। এটি পশ্চিম ইয়র্কশায়ারের লিডসের হেডিংলি এলাকায় অবস্থিত একটি আন্তর্জাতিকমানের স্টেডিয়াম। সংক্ষেপে এ স্টেডিয়ামটি হেডিংলি নামে পরিচিত। এ স্টেডিয়ামে ক্রিকেট ও রাগবি খেলার জন্য দু’টি অংশ রয়েছে। তন্মধ্যে ক্রিকেটের জন্য ইয়র্কশায়ার কাউন্টি ক্রিকেট ক্লাব, রাগবি লীগের জন্য লিডস রাইনোজ এবং রাগবি ইউনিয়নের জন্য লিডস কার্নেগি দল অনুশীলনের জন্য মাঠটি ব্যবহার করে থাকে। শুরুতে এর মালিক ছিল লিডস ক্রিকেট, ফুটবল ও অ্যাথলেটিক কোম্পানী। বর্তমানে এ মাঠটি ইয়র্কশায়ার কাউন্টি ক্রিকেট ক্লাব ও লিডস রাগবি দল কর্তৃক যৌথভাবে পরিচালিত হয়।

এখানে একই সুবিধাদি নিয়ে দুই পার্শ্বে দুটি পৃথক মাঠ রয়েছে - হেডিংলি ক্রিকেট গ্রাউন্ড ও হেডিংলি রাগবি স্টেডিয়াম। ২০০৬ থেকে ২০১৭ সাল পর্যন্ত লিডস মেট্রোপলিটন বিশ্ববিদ্যালয়ের সাথে চুক্তিবদ্ধতার দরুন প্রাতিষ্ঠানিকভাবে স্টেডিয়ামটি হেডিংলি কার্নেগি স্টেডিয়াম নামে পরিচিতি ছিল। ১ নভেম্বর, ২০১৭ তারিখ থেকে এমারেল্ড গ্রুপ পাবলিশিংয়ের নামকরণ চুক্তিতে স্টেডিয়ামটি এমারেল্ড হেডিংলি স্টেডিয়াম নামে পরিচিতি পাচ্ছে।

তথ্যসূত্র

আরও দেখুন 
 ইংল্যান্ড ক্রিকেট দল
 লর্ডস ক্রিকেট গ্রাউন্ড
 টেস্ট ক্রিকেট মাঠের তালিকা
 ২০১৪ শ্রীলঙ্কা ক্রিকেট দলের ইংল্যান্ড সফর
 একদিনের আন্তর্জাতিক ক্রিকেট মাঠের তালিকা

বহিঃসংযোগ 

Official site of The Yorkshire County Cricket Club
stadium improvements info @ bbc
A rotating 360 degree view of the cricket ground from the BBC
A rotating 360 degree view of the rugby ground from the BBC
Stadium renamed
stadium info @ napit
pictures of rugby ground at a leeds tykes match
pictures of rugby ground
picture of leeds tykes at headingley

ইংল্যান্ডের টেস্ট ক্রিকেট মাঠ
পশ্চিম ইয়র্কশায়ারের ক্রিকেট মাঠ
লিডসের ক্রীড়া মাঠ
ইয়র্কশায়ার কাউন্টি ক্রিকেট ক্লাব
হেডিংলি
হেডিংলি স্টেডিয়াম
জেএম সেন হল

জেএম সেন হল বাংলাদেশের চট্টগ্রামের প্রথম টাউন হল। এটি চট্টগ্রামের কেন্দ্রস্থল আন্দরকিল্লার নিকটবর্তী রহমতগঞ্জ এলাকায় অবস্থিত।

ইতিহাস
মূলত ভারতের স্বাধীনতা আন্দোলন জোরদার করার ক্ষেত্রে, স্বাধীনতা সংগ্রামী-স্বাধীনতাকামী জনসাধারণের মত-বিনিময়ের মিলনস্থান এবং শিল্প-সংস্কৃতি চর্চার কেন্দ্র হিসেবে জেএম সেন হল প্রতিষ্ঠা করা হয়। তৎকালীন ব্যারিস্টার ও কলকাতা শহরের মেয়র এবং জাতীয় কংগ্রেস পার্টির প্রেসিডেন্ট, দেশপ্রিয় যতীন্দ্রমোহন সেনগুপ্ত তার পিতা যাত্রামোহন সেনের, যিনি পেশায় একজন আইনজীবী ছিলেন, স্মৃতিতে এই মিলনায়তনের নামকরণ করেন। ১৮৭৫ সালে, যাত্রামোহন সেন চট্টগ্রাম অ্যাসোসিয়েসনের নামে একটি সংগঠন এবং ট্রাস্ট্রি বোর্ড গঠন করেন। এরপর কিছু বছর পর ১৯১৪ সালে মিলনায়তনের জন্য জমি এবং তিন হাজার টাকার আর্থিক সহায়তা প্রদান করেন। দু-বছর পর ১৯১৬ সালের ১৯ নভেম্বর শরৎচন্দ্র রায়বাহাদুর সেই স্থানে জেএম সেন হল নামে প্রথম টাউন হলের ভিত্তিপ্রস্তর স্থাপন করেন। ১৯২০ সালের ৮ ফেব্রুয়ারি রায়বাহাদুর নবীনচন্দ্র দত্ত এই হলের আনুষ্ঠানিক উদ্বোধন করেন।

বিবরণ
এই হলে একটি ক্লাব রয়েছে। এছাড়াও রয়েছে ব্রিটিশ বিরোধী স্বাধীনতা সংগ্রামের অন্যতম বিপ্লবী নেতা মাস্টারদা সূর্য সেন, উপমহাদেশ খ্যাত রাজনীতিবিদ যতীন্দ্রমোহন, সাংবাদিক, আইনজীবী ও রাজনীতিবিদ মহিমচন্দ্র দাস, চট্টগ্রামের নারী আন্দোলনের অন্যতম পুরোধা নেলী সেনগুপ্তার আবক্ষ মূর্তি।

তথ্যসূত্র

বহিঃসংযোগ

ব্রিটিশ বিরোধী আন্দোলন
চট্টগ্রামের দর্শনীয় স্থান